सूरज की रोशनी का प्रभाव माना जाता है कि अगर इस चाय की पत्तियों पर सूरज की रोशनी पड़ती है, तो उसका स्वाद ही नहीं, रंग-रूप भी बदल जाता है इसीलिए मज़दूरों की कोशिश होती है कि आधी रात से पहले ज़्यादा से ज़्यादा पत्तियां और चाय की कलियां जमा कर ली जाएं. इसके बाद इस चाय की प्रॉसेसिंग की जाती है. ये काम भी सुबह होने से पहले पूरा करना होता है. 50 किलो सिल्वर टिप्स इम्पीरियल चाय तैयार करने के लिए 200 किलो ताज़ा पत्तियों की ज़रूरत होती है. मज़दूर इससे ज़्यादा पत्तियां नहीं तोड़ते.